ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_ \_\_\_\_-ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 16-Ի N 84 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

N \_\_\_\_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության 2004 թվականի մարտի 16-ի ««Արցախի Հանրապետության աշխատանքի, սոցիալական և միգրացիայի հարցերի նախարարության աշխատակազմ» պետական կառավարչական հիմնարկ ստեղծելու, Արցախի Հանրապետության աշխատանքի, սոցիալական և միգրացիայի հարցերի նախարարության կանոնադրությունը, նախարարության աշխատակազմի կառուցվածքը, նախարարության աշխատակազմին հանձնվող գույքի կազմը և չափը հաստատելու մասին» N 84 որոշման մեջ կատարել հետևյալ փոփոխությունները.

1) որոշմամբ հաստատված թիվ 1 հավելվածի 7-րդ կետի 13-րդ, 10-րդ կետի 6-րդ, 10-րդ ենթակետերն ուժը կորցրած ճանաչել.

2) որոշմամբ հաստատված թիվ 2 հավելվածից հանել «Բնակարանային հարցերի վարչություն» և «Բարեգործական ծրագրերի համակարգման բաժին» տողերը:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

«Հաստատում եմ»

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՐՏԻ 16-Ի N 84 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը բխում է Արցախի Հանրապետության Նախագահի 2021 թվականի հուլիսի 16-ի ՆՀ-2539-Ն հրամանագրի և Արցախի Հանրապետության կառավարության 2021 թվականի օգոստոսի 9-ի N875-Ն որոշման պահանջներից, ինչպես նաև Արցախի Հանրապետության աշխատանքի, սոցիալական և միգրացիայի հարցերի նախարարության կառուցվածքում այլ փոփոխություն կատարելու անհրաժեշտությունից:

2. Առկա իրավիճակը

Ներկայումս բնակարանային հարցերի վարչությունը և բարեգործական ծրագրերի համակարգման բաժինը Արցախի Հանրապետության աշխատանքի, սոցիալական և միգրացիայի հարցերի նախարարության աշխատակազմի կառուցվածքային ստորաբաժանումներն են:

3. Կարգավորման նպատակները

Նախագծով առաջարկվում է Լեռնային Ղարաբաղի Հանրապետության կառավարության 2004 թվականի մարտի 16-ի N84 որոշումը համապատասխանեցնել Արցախի Հանրապետության Նախագահի 2021 թվականի հուլիսի 16-ի ՆՀ-2539-Ն հրամանագրի և Արցախի Հանրապետության կառավարության 2021 թվականի օգոստոսի 9-ի N875-Ն որոշման պահանջներին, ինչպես նաև Արցախի Հանրապետության աշխատանքի, սոցիալական և միգրացիայի հարցերի նախարարության կառուցվածքում կատարել այլ փոփոխություն: Մասնավորապես՝ Արցախի Հանրապետության աշխատանքի, սոցիալական և միգրացիայի հարցերի նախարարության կառուցվածքից առանձնացնել բնակարանային հարցերի վարչությունը, իսկ բարեգործական ծրագրերի համակարգման բաժնի գործունեությունը դադարեցնել՝ Արցախի Հանրապետության պետական նախարարի աշխատակազմում համապատասխան ստորաբաժանում ստեղծելու նպատակով:

4. Ակնկալվող արդյունքը

Նախագծի ընդունման դեպքում կիրագործվի սույն հիմնավորման 3-րդ կետում նշված նպատակը:

5. Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Մ. ԹԱՆԴԻԼՅԱՆ